Document ID: /fineweb-2-swissfilter-quality_10-filterrobots/filtered/01450.jsonl.gz/40

10-15
Tiedonanto kaikille Perinteisen suomalaisen Joulutorin myyjille, talkoolaisille, kävijöille, informaatioketjulle ja yhteistyökumppaneille!
Valitettavasti joudumme perumaan toritapahtuman 21.11.2020 covid-19 pandemian takia
Olemme todella pahoillamme siitä, että joudumme perumaan toritapahtuman Perinteinen Suomalainen Joulutori 21.11.2020.
28.10.20 Zürichin reformoitu kirkko on laatinut seurakunnille tarkemmat säännöt joiden puitteissa toimia, esim. rajoitettu henkilömäärä 50 henkilöä tilaisuudessa.
Johtokunta on yksimielisesti päättänyt seurata BAG :n suosituksia.
Joulutorille saapuu kaikenikäistä väkeä niin myyjäksi, talkoolaiseksi, asiakkaaksi ja torivieraaksi. Meille monille on suuri pettymys, että emme voi kokoontua tähän yhteiseen suomalaisten tapahtumaan tänä vuonna. Meille kaikille se on ollut tärkeä kohtaamispaikka ystävien ja läheisten kanssa, samoin kuin se on ollut paikka solmia uusia tuttavuuksia. Useille Zürichin ja Sveitsin suomalais-yhdistyksille tämä on myös taloudellisesti vaikea paikka. Jo toista kertaa tänä vuonna varainkeruu yhdistysten toiminnan tukemiseksi torimyynnin avulla jää pois. Suomalaisen Seurakunnan tilanne on samoin. Toritoiminta on ollut ratkaisevassa asemassa toiminnan rahoituksessa.
Kuitenkin: terveydensuojelun näkökohdat ovat etusijalla.
Ensivuoden kevättori on suunniteltu olevaksi 20.3.2021.. Aika näyttää, onko pandemia silloin jo siinä vaiheessa, että voimme pitää tämän torin myyntitorina. Tätä toivomme !
Joulutoria varten olemme varanneet tilat 20.11.2021.
Nyt toivotamme kaikille terveyttä ja hyvää mieltä kaikesta huolimatta. Uskoa ja luottamusta siihen, että tämä kaikki vielä hyväksi muuttuu !
Lämpimin terveisin kodista kotiin, pysytään terveinä!
Anne Vihma ja Riikka Brandt, toritoimikunta
Suomalainen Seurakunta Johtokunta